Kesklinnas asuv Nikolause kirik on tihedalt seotud ajaloo ja linnakodanike saatusega. SDV aegadel oli see palvete ja  protestide pelgupaik. Siia kogunesid režiimivastased 1982. aasta sügisest peale esmaspäeviti rahupalvusele ja muutsid viimaks Nikolause kiriku 1989. aasta revolutsiooni keskpunktiks. Milliste vahenditega SDV neid arenguid takistada üritas, seda näeb ühes teises mälestuspaigas: Ümmarguse nurga muuseumis, mis sai säärase nime hoone kuju järgi, kus julgeolekuteenistuse piirkondlik juhatus viis ellu oma ülesannet "pealt kuulata ja kinni krabada". Näitus "Stasi - võim ja banaalsus" tutvustab dokumente, fotosid ja  ehtsaid töövahendeid, näiteks lõhnaproove, minikaameraid ja "lutikaid". Nii võimaldab see pilguheitu SDV julgeolekuministeeriumi Stasi töömeetoditele.